กินยาคุมyaz แบบ28วัน เดือนแรกค่ะ กินวันแรกที่ประจำเดือนมา ภายใน7วันแรกไม่ได้มีเพศสัมพันธ์ มีบางเม็ดที่ฟรอยจะเปิดก่อนวันที่ควรกิน(เนื่องจากแกะไม่เก่ง แล้วฟรอยเม็ดอื่นมันเปิดไปด้วย ไม่ได้เเยกยาเก็บเป็นพิเศษค่ะ) มีเพศสัมพันธ์ช่วงเม็ดที่17 (ตอนสอดใส่ ใส่ถุงยางค่ะ) ตอนนี้กินหมดแผงแรกแล้ว ประจำเดือนมาตอนหมดแผงพอดี แต่มาน้อยกว่าปกติมาก(มีวันแรกปริมาณเลือดปานกลาง วันที่2มีแต่ก้อนเลือด วันที่3ไม่มีเลือดเลย วันที่4มีเลือดและก้อนเลือดเล็กน้อย) มีก้อนเลือดเยอะกว่าปกติค่ะ ตอนนี้ยังไม่ครบ20วันหลังมีเพศสัมพันธ์เลยยังไม่ได้เอาที่ตรวจครรภ์มาตรวจ มีโอกาสท้องไหมคะ ควรทำยังไงบ้าง
สวัสดีค่ะ Bua Nutcha,หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% และหากได้ใส่ถุงยางอนามัยร่วมด้วย โอกาสในการตั้งครรภ์ก็จะน้อยลงไปอีก ส่วนการที่แผงฟอยด์ยามีการเปิดออกก่อนที่จะทานยา ไม่ได้ทำให้ยาเสื่อมสภาพเร็วภายในไม่กี่วันค่ะ ดังนั้น การออกฤทธิ์ของยาคุมก็จะเป็นไปเหมือนเดิมและเมื่อทานยาคุมจนครบ 28 เม็ดแล้ว ได้มีประจำเดือนมา โดยมา ประมาณ 3-4 วัน แม้จะมีปริมาณน้อย ก็ถือเป็นประจำเดือน และแสดงว่าไม่ได้มีการตั้งครรภ์เกิดขึ้นค่ะ ทั้งนี้ การที่เลือดมีน้อย อาจเกิดจากผลของยาคุมกำเนิดได้ โดยเฉพาะยาคุมกำเนิดชนิดที่มีฮอร์โมนต่ำ ซึ่งจะไปทำให้เยื่อบุโพรงมดลูกบาง ประจำเดือนจึงออกมาน้อยลงเมื่อทานยาคุมจนครบ 28 เม็ดแล้ว ก็ให้เริ่มทานยาแผงใหม่ต่อเลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องหากต้องการที่จะตรวจหาการตั้งครรภ์ ก็สามารถตรวจได้เลย เพราะหากมีการตั้งครรภ์จริง ก็สามารถตรวจพบได้หลังจากมีเพศสัมพันธ์ไปแล้วประมาณ 2 สัปดาห์ค่ะ